ফি বৃদ্ধির প্রতিবাদে ছাত্রদের আন্দোলনে উত্তাল খড়্গপুর আইআইটি। টানা ২০ ঘণ্টারও বেশি সময় ধরে ঘেরাও আইআইটি খড়্গপুরের ডিরেক্টর অধ্যাপক থেকে শুরু করে রেজিস্ট্রার, অধ্যাপক। একলাফে সেমিস্টার পিছু ৮ হাজার টাকা ফি বাড়িয়ে দেওয়া নিয়ে সপ্তাহখানেক ধরেই আইআইটি খড়্গপুরের ছাত্র-ছাত্রীরা সমানে বিক্ষোভ দেখিয়ে যাচ্ছেন। এর আগে বিক্ষোভ দেখানোর সময়ে ছাত্র-ছাত্রীরা জানিয়ে দিয়েছিলেন, অবিলম্বে বাড়তি ফি-এর বোঝা প্রত্যাহার না করা হলে অনশন আন্দোলনের পথে যাওয়া হবে। ঘোষিত এই কর্মসূচি মোতাবেক মঙ্গলবার অনশন অবস্থানে বসেছেন ছাত্র-ছাত্রীরা। 


আন্দোলনরত ছাত্র-ছাত্রীদের অভিযোগ, এক ধাক্কায় এত ফি-বৃদ্ধিতে সবাই অসুবিধায় পড়েছেন। হস্টেলে থাকা বাধ্যতামূলক হলেও অনেক ছাত্র-ছাত্রী বাড়ি থেকেই ক্লাস করেন। বাড়তি ফি-এর বোঝা এই ধরনের ছাত্র-ছাত্রীদের উপরেও পড়েছে। মঙ্গলবার প্রশাসনিক ভবনের সামনে প্রথমে অবস্থান শুরু করেছিলেন ছাত্র-ছাত্রীরা। সেইসঙ্গে অনশন অবস্থানে সামিল হন ৮ জন ছাত্র-ছাত্রী। পরে এই অনশন অবস্থান শুরু হয় ডিরেক্টরের অফিসের সামনে। ফলে অবস্থান বিক্ষোভে সামিল হওয়া ছাত্র-ছাত্রীদের ঘেরাও-এ রাতভর আটকা পড়ে যান আইআইটি খড়্গপুরের ডিরেক্টর পার্থপ্রতীম চক্রবর্তী, রেজিস্ট্রার প্রদীপ পাইনরা। রাতে পুলিশ এলেও আন্দোলনরত ছাত্র-ছাত্রীদেরকে অবস্থান বিক্ষোভ থেকে সরানো যায়নি। ছাত্র-ছাত্রীরা সাফ জানিয়ে দিয়েছে, অন্যায়ভাবে লাগু করা বাড়তি ফি প্রত্যাহার না করা হলে আন্দোলন চলবে।


আরও পড়ুন... 
ফসল বাঁচাতে গিয়ে হাতির পায়ের নীচে প্রৌঢ়, তার পরে? দেখুন ভিডিও 
পাত্রের দাম ১১ লক্ষ টাকা, পাত্রীর মৃত্যু